Na temelju članka 35. točke 3. Zakona o lokalnoj i područnoj (regionalnoj) samoupravi (”Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15., 123/17., 98/19. i 144/20.) i članka 37. podstavka 13. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. 11/15.-pročišćeni tekst 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) Županijska skupština Koprivničko-križevačke županije na 8. sjednici održanoj 5. rujna 2022. donijela je

**R J E Š E N J E**

**o izmjenama Rješenja o izboru predsjednika, potpredsjednika i članova**

**Odbora za vodno i komunalno gospodarstvo**

**Županijske skupštine Koprivničko-križevačke županije**

**I.**

U Rješenju o izboru predsjednika, potpredsjednika i članova Odbora za vodno i komunalno gospodarstvo Županijske skupštine Koprivničko-križevačke županije („Službeni glasnik Koprivničko-križevačke županije“ broj 17/21. i 17/22.) u točki I. podtočka 1. mijenja se i glasi:

„1. IVICA SRBLJINOVIĆ (MREŽA) iz Dropkovca, za predsjednika“.

Podtočka 5. mijenja se i glasi:

„5. HRVOJE JANČI (Nezavisni) iz Đurđevca, za člana.“.

**II.**

Ovo Rješenje objavit će se u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 029-01/22-01/5

URBROJ: 2137-02/03-22-4

Koprivnica, 5. rujna 2022.

**PREDSJEDNIK**

Damir Felak, dipl. ing., v.r.

**Obrazloženje**

Članu Županijske skupštine Koprivničko-križevačke županije, Goranu Gregureku danom 5. srpnja 2022. godine započinje teći mirovanje mandata, a zbog obnašanja dužnosti direktora trgovačkog društva DRAVA KOM d.o.o. kojem su osnivači jedinice lokalne samouprave, a ista je utvrđena kao nespojiva s obnašanjem dužnosti člana predstavničkog tijela jedinice lokalne i područne (regionalne) samouprave.

Goran Gregurek izabran je kao član Županijske skupštine i za predsjednika Odbora za vodno i komunalno gospodarstvo, a tijekom mirovanja mandata, prava i obveza izabranih članova predstavničkog tijela miruju.

Politička stranka Mreža dostavila je Odboru za izbor i imenovanje zahtjev kojim predlažu da se utvrdi prijedlog kojim će se umjesto Gorana Gregureka u radno tijelo Županijske skupštine nadležno za pitanja razvoja vodno i komunalnih djelatnosti za predsjednika izabrati Ivica Srbljinović iz Dropkovca.

Nadalje člankom 18. i 19. Poslovnika Županijske skupštine Koprivničko-križevačke županije („Službeni glasnik Koprivničko-križevačke županije“ broj 12/13., 8/14., 9/15., 11/15.- pročišćeni tekst, 15/17., 2/18., 3/18.-pročišćeni tekst, 4/20., 23/20., 3/21. i 4/21.- pročišćeni tekst) utvrđeno je između ostalog da je 1/5 članova Županijske skupštine ovlašteni predlagatelj za izbor i imenovanja radnih tijela Županijske skupštine, ujedno i ovlašteni predlagatelj razrješenja članova radnih tijela, osim ako zakonom, Statutom ili Poslovnikom nije određeno drugačije.

Temeljem opisanog, Klub članova SDP-a i HSLS-a Županijske skupštine Koprivničko-križevačke županije, dostavio je pisani zahtjev kojim predlažu da se u Odboru za vodno i komunalno gospodarstvo razriješi članstva Siniša Fabijanec, a na temelju podnesene ostavke na mjesto u predmetnom radnom tijelu Županijske skupštine Koprivničko-križevačke županije.

Nastavno je Klub Nezavisni uputio zahtjev Odboru za izbor i imenovanja Koprivničko-križevačke županije za utvrđivanjem prijedloga kojim će se u Odbor za vodno-komunalno gospodarstvo izabrati Hrvoje Janči .

Temeljem zahtjeva Mreže, prijedloga Kluba članova SDP-a i HSLS-a i zahtjeva Kluba Nezavisni, Odbor za izbor i imenovanja Koprivničko-križevačke županije na sjednici održanoj 1. rujna 2022. godine utvrdio je prijedlog Rješenja kojim su u Odbor za vodno i komunalno gospodarstvo za predsjednika bira Ivica Srbljinović umjesto Gorana Gregureka, a umjesto Siniše Fabijanca, za člana bira Hrvoje Janči.

Predlaže se Županijskoj skupštini Koprivničko-križevačke županije donošenje Rješenja o izmjenama Rješenja o izboru predsjednika, potpredsjednika i članova Odbora za vodno i komunalno gospodarstvo Županijske skupštine Koprivničko-križevačke županije.

ODBOR ZA IZBOR I IMENOVANJA